《送僧还日本》
宋代·钟唐杰

上人海东艉，才华众推优。
学道慕中国，於焉一来游。
武林忽相遇，鍼芥意颇投。
儒道虽云异，诗酒喜共酬。
况兹古名郡，佳罕与俦。
湖山快吟览，胜迹恒追求。
合并惜未久，又理东归舟。
扬帆渡鲸浪，帖帖如安流。
殷勤不忍别，缱绻难为留。
临风极遐睇，目断扶桑陬。
他时托芳字，还能寄余不。

作者简介：钟唐杰，萍乡（今属江西）人。朱熹弟子。事见《宋诗纪事补遗》卷六六。